Vedľajšie účinky lieku Fraxiparine
Dobrý deň
mám 19 rokov a 9.10.2024 mi diagnostikovali trombózu a zápal povrchovej žily (od členka po koleno) Odvtedy beriem 2x denne Fraxiparine 0,8mg. Dnes(12.10.)sa mi od rána točí hlava. Žiadne iné príznaky nemám. Je to v poriadku pri tých injekciach? Môže byť iba točenie hlavy príznakom mŕtvice?
Dobrý deň.
Ďakujeme za Vašu otázku.
Točenie hlavy nebolo počas užívania lieku Fraxiparine popisované. Môže sa jednať o dosiaľ nepozorovaný vedľajší účinok, avšak môže mať aj inú príčinu. Žiaľ, v našej kompetencii nie je stanoviť presnú diagnózu ani určiť presný pôvod ťažkostí. Z tohto dôvodu odporúčam obrátiť sa na lekára.
Prajem pekný zvyšok dňa.
S pozdravom
Mgr. Barbora Bičanovská